Document ID: /roh_data/filtered/fineweb-2-filterrobots_roh.jsonl.gz/36175

La cumissiun da l'UE aveva proponì il settember passà d'augmentar il dumber dals emploiads da la Frontex gia fin il 2020 sin 10'000. Cunter ina Frontex pli ferma avevi dentant dà resistenza, cunzunt da l'Italia e la Grezia che teman intervenziuns en lur suveranitad.
Il dumber da persunas che passan a moda nungiavischada sur ils cunfins sa sbassa dapi onns. Il 2018 è il dumber anc stà tar 150'114. Quai èn 27% pli pauc che l'onn avant. Cun rinforzar Frontex duai esser pussaivel da stritgar insacura las controllas da cunfin entaifer l'UE dal tut.
RR novitads 16:00